vors goede niet argheren maer die van nu voirtaen tot ewigen
daghen te houden van wande ende daken in goeden state ende repatien
opde erfvorweerden hier nae bescreven Inden yersten dat alsulcke
steynen heymelijckheyt pijpe staende buyten den huyse svors
henricx eensdeels op derve desselfs henricx ende eensdeels op
derve svors jans tewighen daghen alsoe sal bliven stoen En
soe waneer behoeven sal de vorg heymelijcheyt te ruymen
ende te vaghen dat de vors henrick die vagen ende ruyme
sall van op zijn erve Item oftmen bevonde namaels dat
onder de vors pijpe stonde eene voute ten erve weert aene
svors jans Soe es vurweerde dat de vors henrick die
voute sal moeten vullen alsoe verre die gaen sall onder derve
desselfs jans van dyependale ende alsdan eene andere
steynen voute maken van aenden uutersten muer vander
vors heymelicheyt pijpen ten erve weert aen desselfs
henricx op dat de selve henrick die groter hebben woude
maer de steenen vander selver vouten alsoe die staen mach
onder derve des vors jans die zelen den selven janne
toebehoire maer de selve jan sal die moeten uutbreken
It tgat vander selver heymelijch dat sal de vors henrick
moegen toemaken en dat alsoe tewigen daghen toevmaect
bliven sonder dat de selve jan daer inne enich recht oft
gebruyck behouden sall Item alle dooft dat in nacomen
tijden over malcanden erve wassen sal eelck van hen
zijn ooft op malcanderen erve moegen halen sonder enigen
van hen d aen stoot oft letsel te doene It es conditie dat
de vors henrick van nuwerode van nu voertaen tee
wighen daghen hebben sall zijn gebruyck van gaen
ende keeren totten borrenputte desselfs